CELEX: 62020CN0232
Language: da
Date: 2020-06-03 00:00:00
Title: Sag C-232/20: Anmodning om præjudiciel afgørelse indgivet af Landesarbeitsgericht Berlin-Brandenburg (Tyskland) den 3. juni 2020 — NP mod Daimler AG

24.8.2020   
            
            
               DA
            
            
               Den Europæiske Unions Tidende
            
            
               C 279/33
            
         
      Anmodning om præjudiciel afgørelse indgivet af Landesarbeitsgericht Berlin-Brandenburg (Tyskland) den 3. juni 2020 — NP mod Daimler AG
      (Sag C-232/20)
      (2020/C 279/44)
      Processprog: tysk
      
         Den forelæggende ret
      
      Landesarbeitsgericht Berlin-Brandenburg
      
         Parter i hovedsagen
      
      
         Sagsøger: NP
      
         Sagsøgt: Daimler AG og Mercedes-Benz Werk Berlin
      
         Præjudicielle spørgsmål
      
      
                  1)
               
               
                  Skal udsendelse af en vikaransat til en brugervirksomhed ikke længere anses for »midlertidig« som omhandlet i artikel 1 i direktiv 2008/104 (1) allerede af den grund, at beskæftigelsen sker på en arbejdsplads, som forefindes permanent, og som ikke besættes på vikarbasis?
               
            
                  2)
               
               
                  Skal udsendelse af en vikaransat i en periode på under 55 måneder anses for ikke længere »midlertidig« som omhandlet i artikel 1 i direktiv 2008/104?
               
            
                  3)
               
               
                  Såfremt det første og/eller det andet spørgsmål besvares bekræftende, opstår følgende tillægsspørgsmål:
                  
                              3.1.
                           
                           
                              Har den vikaransatte krav på indgåelse af et ansættelsesforhold med brugervirksomheden, selv om national ret ikke indeholder en sådan sanktion før den 1. april 2017?
                           
                        
                              3.2.
                           
                           
                              Er en national bestemmelse som § 19, stk. 2, i Gesetz zur Regelung der Arbeitnehmerüberlassung (lov om vikararbejde, herefter »AÜG«) i strid med artikel 1 i direktiv 2008/104, når den første gang med virkning fra den 1. april 2017 foreskriver en maksimal individuel udsendelsesperiode på 18 måneder, men udtrykkeligt ikke tager hensyn til tidligere udsendelsesperioder, hvis udsendelsen ikke længere kan kvalificeres som midlertidig, hvis de tidligere perioder medregnes?
                           
                        
                              3.3.
                           
                           
                              Kan udvidelsen af den maksimale individuelle udsendelsesperiode overlades til overenskomstparterne? Såfremt svaret er bekræftende: Gælder dette også for overenskomstparter, som ikke har kompetence for den pågældende vikaransattes ansættelsesforhold, men for brugervirksomhedens branche?
                           
                        
            
         (1)  Europa-Parlamentets og Rådets direktiv 2008/104/EF af 19.11.2008 om vikararbejde (EUT 2008, L 327, s. 9).